Jutri se začenja frankfurtski knjižni sejem, kjer je Slovenija letos častna gostja. Ta dogodek
je najpomembnejša in najobsežnejša kulturna prireditev in knjižna predstavitev Slovenije v
zadnjih 30 letih. V slovenskem paviljonu bomo predstavili več kot 400 prevodov del slovenskih
avtorjev v tuje jezike, ki so izšli v zadnjih dveh letih. Frankfurtski knjižni sejem ni le
literarni in kulturni dogodek, je predstavitev Slovenije na najvišjem nivoju s številnimi
povezanimi dogodki, razstavami in možnostmi sodelovanja. Dogajanje v tem tednu bo izjemno
intenzivno, tudi ko gre za krepitev kulturnih, političnih in gospodarskih povezav med
Slovenijo in Nemčijo. Slovenija se bo predstavila kot sodobna, trajnostna in v
prihodnost usmerjena družba. Predstavljene bodo slovenska zgodovina, kultura in literatura,
ki ni zgolj znotraj nacionalnih meja, ampak so njen sestavni del tudi zamejci ter avtorji, ki
delajo v tujini, in pisci drugih narodnosti, ki živijo in ustvarjajo v Sloveniji. Vsem
sodelujočim se zahvaljujem in želim nadvse uspešen teden.